b"\n_START_ARTICLE_\nNullum tempus occurrit regi\n_START_PARAGRAPH_\nNullum tempus occurrit regi ('el temps no corre contra el rei'), de vegades abreviat com a nullum tempus, \xc3\xa9s una doctrina del dret anglosax\xc3\xb3 esmentada per primera vegada per Henry de Bracton en la seva obra De legibus et consuetudinibus Angliae (mitjans del segle\xc2\xa0XIII). Eximeix la corona de la prescripci\xc3\xb3, \xc3\xa9s a dir, permet que la corona emprengui accions que qualsevol altra persona jur\xc3\xaddica no podria exercir una vegada passat un cert temps. La doctrina encara roman en vigor en els sistemes de dret anglosax\xc3\xb3. A les rep\xc3\xbabliques, la m\xc3\xa0xima sovint es converteix en nullum tempus occurrit reipublicae ('el temps no corre contra la rep\xc3\xbablica')."